لا سهل فيرتقى ولا سمين فينتقل. وقالت الثانية زوجي لا اثير خبره او لا ابث خبره. اني اخاف الا اذره ان اذكره اذكر عجره وبجره وقالت الثالثة زوجي العشنق ان انطق اطلق او اسكت اعلق. وقالت الرابعة زوجي
ليلة تهامة لا حر ولا قر ولا مخافة ولا سآمة. وقالت الخامسة زوجي ان دخل فهد وان خرج اسد ولا يسأل عما عهد. وقالت السادسة زوجي ان اكل لف. وان شرب اشتف
ان اضطجع التف لا يولج الكف ليعلم البث. وقالت السابعة زوجي عياي هيا يا طبقا كل داء له داء شجك او فلك او جمع كلا لك. وقالت الثامنة زوجي المس ارنب والريح ريح زرنب. وقال التاسعة زوجي رفيع العماد طويل النجاة
عظيم الرماد قريب البيت من الناد. وقالت العاشرة زوجي ما لك وما ما لك ما لك خير من من ذلك له ابل كثيرات المبارك قليلات المسارح اذا سمعن صوت المزهر ايقنا انهن هون
وقد شرحنا في الحلقة الماضية هذا الكلام والقينا ضوءا خفيفا تعريفا يسيرا على كلام هؤلاء النسوة. واليوم ان شاء الله تعالى نحن مع بيت القصيد مع المرأة التي سمي الحديث باسمها. فالحديث مشهور باسم حديث ام زرع. وهذه
افضل امرأة فيهن جميعا. والتي قال فيها رسول الله صلى الله عليه وسلم كنت لك كابي زرع ام زرة وقالت الحادية عشرة وهي ام زرع زوجي ابو زرع وما ابو زرع اي هل تعرفون شيئا عن ابي زرع؟ وحيث انكم لا تعرفون شيئا عنه فانا اعلمكم من
هو ابو زرع انس من حلي اذني وملأ من شحم عضدي وبجحني فبجحت الي نفسي. وجدني في اهل غنيمة بشق. فجعلني في اهل صهيل واطيط ومنق. فعنده اقول فلا اقبح وارقد فاتصبح واشرب فاتقمح
ابن ابي زرع فما ابن ابي زرع مضجعه كمسل شطبة ويشبعه ذراع الجفرة ابي زرع فما بنت ابي زرع؟ طوع ابيها وطوع امها وملء كسائها وغيظ جارتها ام ابي زرع فما ام ابي زرع؟ عقومها رداح وبيتها فساح. في خارج
في حين قالت ولا زالت تصف حتى وصفت كلب ابي زرع. وفي طرق الحديث الاخرى خارج الصحيحين ذكر الضيف ابي زرع ومال ابي زرع. وذكرت شيئا كثيرا ربما نأتي عليه في الشرح ان شاء الله تعالى
قالت فخرج ابو زرع والاوطاب تمخض. فلقي امرأة معها ولدان لها يلعبان من تحت خصرها برمانتين. فطلقني ونكحها. فنكحت بعده رجلا سريا ركب سريا واخذ خطيا واراح علي نعما ثريا. وقال
اعطاني من كل رائحة زوجا. وقال كلي ام زرع وميري اهلك. قالت فلو اني جمعت كل كشيء اعطانيه ما بلغ اصغر انية ابي زرع. فقال رسول الله صلى الله عليه وسلم لعائشة
ستكونت لك كابي زرع لام زرع. وعند النسائي وغيره قال لكني لا اطلقك. وفي في خارج الصحيحين من طريق اخر قالت عائشة بل يا رسول الله انت خير من ابي زرع
هذه قصة ام زرع. امرأة محبة ولوعة بزوجها. بلغ من شغفها بزوجها ومحبتها له ان وصفت كلب ابي زرع. ومعلوم ان المحب كلف. وان المرء لو صدقت محبته لاحب تراب الارض الذي يطأه حبيبه. هذا هو حال ام
زرع ولانها كانت امرأة بكرا. وهذا اول رجل في حياتها. والمرأة اذا تزوجت بكرا وظلت مع زوجها حتى يموت احدهما فلنقل حتى يموت الرجل فقد حفر الرجل مجراه في قلب امرأته. لا سيما هذا اول رجل مسها واول رجل اطلعت عليه
نرجع الى ام زرع والى المقالة التي قالتها في زوجها. تقول اه انس من حلي اذني والنوس هو الحركة والاضطراب. ويكون من كل شيء اي شيء متدلي معلق يعني من شأنه ان يضطرب ان ان يروح ويجيء. يتحرك يعني
فقالت انس من حلي اذني اي لم يكن في اذنها ذهب. لا قرط ولا شيء من ذلك اتى لها بذهب حتى تدلى هذا الذهب من اذنها. وفي صحيح البخاري من حديث ابن عمر وقد رواه في كتاب الجهاد
قال دخلت على حفصة ونوساتها تنطف. النوسات اللي هي الضفائر. تنطف يعني يتقاطر منها الماء كانت حفصة مغتسلة. وكان الماء يتقاطر من ضفائرها. وانما قيل للضفيرة نوسة لان المرأة اذا حركت رأسها
انها اضطربت ظفائرها وتحركت. اناس من حلي اذني. وطبعا هي بدأت بالذهب لانه كما قيل اهلك الاحمران الذهب والحرير. وملأ من شحم عضدي. العضد اللي هو ايه؟ مقدمة الصدر. وطبعا
ليس المقصود العضد وحده ولكن العضد يدل على الجسم كله. ارادت ان تقول انه نعمها حتى ارتدت اليها حفيت مرة اخرى وجدني في اهل غنيمة بشق. غنيمة تصير غنمة يعني كان مالهم حقيرا. كانوا فقراء. اولا من جهة المال. ثانيا من جهة المسكن. وجدني في
لغنيمة بشق شق اللي هو شق جبل حارة سد يعني. يعني كان مستواهم الاجتماعي متواضع جدا ومنخفض. وليس عندهم مال وطبعا هذا يدل على معدن المرأة. لانها لم تتبرأ من سيرتها الاولى. فيه بعض الناس من من
اللي قام اذا اغتنى تبطر وانكر ما كان فيه. كما حدث للثلاثة الذين قص علينا رسول الله صلى الله عليه وسلم خبرهم من بني اسرائيل والحديث في الصحيحين من حديث ابي هريرة رضي الله عنه. قال
ثلاثة نفر من بني اسرائيل ابرص واقرع واعمى. ابرص واقرع واعمى اراد الله عز وجل ان يبتليهم. فارسل اليهم ملكا. ارسل الى الابرص ملكا في صورة رجل ابرص. فقال ما تشتهي؟ قال اشتهي جلدا حسنا. ولونا حسنا
وان يذهب عني ذلك الذي قذرني الناس من اجله. قال اي المال تحب؟ قال الابل. فاعطاه ناقة عشراء وقال بارك الله لك فيها. زهب للاقرع في صورة رجل اقرع. فقال له ما تشتهي؟ قال اشتهي شعر
من حسن ولونا حسنا وان يذهب عني ذلك الذي قذرني الناس من اجله. اي المال تحب؟ قال البقر فاعطاه بقرة حاملة. وقال بارك الله لك فيها. واتى الاعمى في صورة رجل اعمى. واتى الاعمى فقال اي
اي المال تحب؟ آآ الحديث عفوا انه لم يأتهم اول مرة في السورة. انما اتاهم ثاني مرة في لحظة الامتحان. اتى الابرز الاول فقال اي المال تحب وما وما تريد وبعدين اتى الاقرع فقال له كذلك واتى الاعمى فقال اي اي شيء تحب
وقال ان يرد الله علي بصري. طب اي المال تحب؟ قال الغنم فاعطاه غنمة ولودا وقال بارك الله لك فيها. حانت بقى ساعة الامتحان فجاء الملك الى الابرص في صورة رجل ابرص. حتى يذكره بماضيه. فقال له
انه عابر سبيل انقطعت بي الحبال ولا حيلة لي الا بالله ثم بك. فهل تعطيني ناقة اتبلغ بها في سفري طبعا في الحديث ان الاول نمى ماله حتى صار له واديا من
الابل يعني منتهى مد البصر. اخر بصرك يمين وشمال. كل ده مليان ابل. الرجل اتاه في صورة ابرص ليذبح اذكره بماضيه. ولم يطلب منه نصف ما عنده من المال ولا ربع ما عنده من المال. لأ طلب ناقة واحدة. فماذا قال له هذا
اللئيم قال له الحقوق كثيرة. انا رجل مديون وعلي ديون كثيرة. وان اعطيتك اعطيت هذا وهذا نفذ ما عندي من المال قال الحقوق كثيرة. فقال له الملك يا هذا كأني اعرفك. الم تكن
ابو رصاصة فاعطاك الله لونا حسنا الم تك فقيرا فاغناك الله؟ فقال له اني ورثت هذا المال كابرا هنكابر ابا عن جد. ابويا كان غني وجدي كان غني وجدي جدي كان غني. والجدي سابع عشر كان غني. احنا ما ذقنا الفقر ولا عضنا
بنابه في يوم من الايام قال ان كنت كاذبا صيرك الله كما كنت. فرجع كما كان. ثم اتى الاقرع في صورة رجل اقرع. قال له اعابر سبيل انقطعت بي الحبال. ولا حيلة لي الا بالله ثم بك. يعني انا انا متعجب. لما واحد يقول له انا انقطعت وسأموت
وليس عندي شيء. قال حتى لو لم يكن هناك شيء المروءة تقتضي ان يعطيه شيئا من المال. فقال له مثلما قال صاحبه اللئيم. قال حقوق كثيرة وانا ان اعطيتك اعطيت هذا وهذا افلست. قال يا هذا كأني اعرفك. الم تكن اقرع
الله آآ شعرا حسنا؟ الم تك فقيرا فاغناك الله؟ قال اني ورثت هذا المال كابرا عن كابر. قال ان كنت كاذبا صيرك الله كما كنت فرجع كما كان. ثم جاء الى الاعمى في صورة رجل اعمى. فقال عابر سبيل انقطعت به
هي الحبال ولا حيلة لي الا بالله ثم بك. فهل تعطيني غنمة اتبلغ بها في سفري؟ فقط قال له الاعمى يا هذا لقد كنت اعمى فرد الله علي بصري وكنت فقيرا فاعطاني كل هذا الذي
ترى فخذ ما شئت ودع ما شئت فوالله لا ارزقك اليوم شيئا. فقال له الملك امسك اليك مالك فان الله رضي عنك وسخط على صاحبيك. هي دي عادة اللئام. سلئيم ينكر ماضيه
ويلبس ثيابا غير ثيابه. بخلاف الذين ورثوا الغنى. تكون الصفة حينئذ عميقة الجذور في حياتهم لما يكون واحد غني وابوه غني وجده غني اي ورث الغنى تلاقيه شبعان. وكريم عنده سخاء
ليه؟ لانه نشأ في النعمة بخلاف اللئيم الذي حدث المال في حياته وجد. حينئذ تجده الى اي مال هذه المرأة واضحة انها امرأة عاقلة وسابين ان عقلها وصل الى الذروة في نهاية الكلام. لكنها تقول حقيقة
حالها وجدني في اهل غنيمة بشق لم يكن عندنا مال لا غنم بغنيمة كده يعني. وشق يعني شق جبل عايش في عايشة في حارة سد يعني. فجعلني في اهل صهيل واطيط ودائس ومنق. ياه نقلة كبيرة جدا
يعني الرجل ابو زرع ده واضح انه كان من الاعيان وكان من رجال الاعمال. رجال الاعمال القدامى اللي هم كان فعلا بيعملوا يعني. فنقلها من اه غنيمة بشط فجعلها في اهل صهيل وده كناية عن الخيل واطيط كناية عن
قبل ودائس اسم فاعل بمعنى يداس. ويداس دي معناها انهم اهل زرع. عندهم اراضي وعندهم يعني آآ آآ زرع وكده وطبعا الناس في الفلاحين يعرفوا ان الدرة الفول والغلة والكلام ده
كله كان يدرس زمان بالنوارج وبعدين بيدرس الان بالدراسات والكلام ده. فهذا يدل على انهم كانوا اهل زرع. ومنق. المنق كده بقى العلماء اختلفوا فيه. فواحد قال نقيق اللي هو نقيق نقيق الدجاج والبط والكلام ده. والكلام ده طبعا بعيد لان العرب ما كانت تتمدح بالدجاج
الدجاج يعني لم يكن من حر مالها حتى تذكره في الاموال. انما الاقرب والصحيح ان المنقي هو المنخل. المنخل وكان من عادة العورة زمان لم يكن المنخل ده الا عند اصحاب الترف. انما كانوا العادة ييجوا مسلا على الشعير بعد ما يحاولوا
يدرسوه الكلام ده يذروه في الهواء. العصف يطير ويتفضل الشعير مع بعض الايه؟ مع بعض التبن يعني. فكانوا يعني ما بيعرفوش يخلصوا التبن من ان الحب تخليصا كاملا كانوا يعجنوه على بعضه كده وياكلوه. لكن الجماعة بتوع المنخل دول اللي هم الناس اللي ايه الهايلاي يعني الكبار اوي اللي
هم مفخفخين وعندهم يعني رياش وطرف والكلام ده. اه يعني يعني عندهم او عندهم غربال يعني كده بيغربلوا بقى الغلة اول الكلام ده. فطبعا نقلها نقلة هائلة كبيرة. قالت فعنده اقول فلا اقبح
مهما قلت من الكلام ما يقول احد لي قبحك الله. ما هذا الكلام؟ ايه العك اللي انت بتعمليه ده؟ لا لا يقولون هذا الكلام. ليه؟ لانك من كرامة زوجها. الرجل اذا كان كريما في اهله كانت امرأته كريمة في اهلها ايضا. لكن انا
ما اظن ان احترام الناس للمرأة كان بسبب هذا انما كان بسبب شيء اخر اذكره بعد ذلك. قالت فجعلني في اهل صهيل واطيط ودائس ومنق وبعدين ذكرت ابن ابي زرع احدها يدل على ان ابي زرع كان متزوجا. كان له ابن وكان له بنت. ابن ابي زرع
فما ابن ابي زرع مضجعه كمسل شطبة. لكن انا سأرجأ الكلام عن آآ ابن ابي ذر والكلام ده حتى انتهي من كلام المرأة. تقول فعنده اقول فلا اقبح. واضح ان ان ام
بزرع حماتها يعني كانت تحبها. وهي تبادلها حبا بحب. وكذلك ابن ابي زرع وبنت ابي زرع. طيب التقبيح ده اقول فلا اقبح. هل يمكن ان هي تتعدى عليهم بالشتم مثلا؟ لأ لا تتعدى عليهم بالشتم. لكن انا اظن
ان اختلاف البيئة قد يكون له سبب جوهري في اختلاف مفردات المرأة والرجل طيب فلذلك تجد بعض العلماء المتأخرين جعلوا من الكفاءة ان يكون الرجل والمرأة من بيئة واحدة ليه؟ لانه قد يكون هناك لفظ ما في بيئة ليس فيه شيء وذات اللفظ في بيئة اخرى
من العيب فربما قالت المرأة على سجيتها كلمة لا شيء فيها في بيئتها يكون لها اثر وخيم في البيئة الاخرى. وانا يعني اذكر آآ يعني شيئا من هذا. لما آآ دخلت كلية الالسن آآ
اه في اه السنة الاولى. واه بعد ما لفيت على اقسام الكلية كلها في قصة يعني لا اجد مكان لذكرها آآ انتهى بي المطاف في قسم اللغة الاسبانية وانا في الفصل الدراسي جالس
وجالس جنبي زميل. فانا الدنيا ضيقة علي شوية يعني وهو يمين وواسع. فانا عايز اقول له يعني خد ناحيتك شوية وسع لي يعني. فقلت له ممكن انزاح اول ما قلت لك الماية كان ايه ثعبان لدغه وبص لي كده وقال لي ايه يا استاز هنبتدي الغلط فانا طبعا اندهشت
لان انا ما قلتش حاجة يعني. تستحق غلط. الله! قلت له يا اخي ده انا انا هو انا غلطت فيك! ده انا بس باقول لك انزاح. قال له وبتعيدها كمان! يا استاز
انزاح دي تتقال لدبشة لزلطة ها لطوبة ما تتقالش لبني ادم. الله طبعا انا انزاح دي عندنا عادية يعني كان كانت عادية انا عرفت في ما بعد ان ينزاح عند اولاد القاهرة والكلام ده. معناها غور في داهية. او روح في كسحة يعني. ما كنتش اعرف ان الكلمة خطيرة لهذه الدرجة. لكن انزاح دي عندنا عادية انزاح
خد ناحيتك شوية. فطبعا ادي كلمة عندنا عادية خالص اول ما قلتها لواحد من الهايلاي مسلا زعل قوي منها وقال ايه الكلام ده اللي بتقوله وانزاح يعني رح يا زح
رحلة ولا رزية ولا الكلام فهو كأن ام زرع طبعا لانها تعيش في حارة سد وعايشة في آآ يعني آآ جبل في شق جبل فكأن المفردات بتاعة ام زرع لم تكن راقية كمفردات هذا الايه؟ الزوج واهل الزوج. ولذلك تقول فعنده اقول فلا اقبح. ما فيش حد يقول لي قبحك ليه
ايه الكلام اللي انت بتقوليه ده؟ ليه؟ لان يعلمون ان ابا ذر يحبها وهي متعلقة بابي زرع وكانوا يكرمون ابا زركا وهو راجل البيت وكانوا يحبونه فلذلك احبوا امرأته وكانت كرامتها من كرامة زوجها. فعنده اقول فلا اقبح. وارقد
فاتصبح. طيب قبل ما نقول ندخل فاتصبح دي لان فيه مشكلة انا عايز اثيرها الان بسبب هذه الكلمة فنتلقى بعض الاتصالات ثم ندلف مرة اخرى الى ما كنا فيه. نعم. السلام عليكم ورحمة الله وبركاته
وعليكم السلام ورحمة الله. بارك الله فيك يا شيخ وجزاك الله خيرا. الله يحفزك. والله كنت عايزة اسأل حضرتك عن سؤال انا سمعته في قناة الجزيرة وبعض القنوات يعني ان ان الرسول
الصلاة والسلام. اه اتكلموا على انه عايزين يفصلوا بين نبوته يعني افعاله كبشر والنبوة فقالوا يعني فيه صفات زي الالوان والحاجات دي دي خاصة بالرسول عليه الصلاة والسلام اختياره حالته الخاصة يعني ما ينفعش ان احنا
وبعدين رجع تاني قال يعني في الاقوال والافعال زي الصلاة مسلا هي اللي نتصل به. صلوا كما رأيتموني اصلي. آآ وبرضه فيه آآ ما ينفعش في احاديس قالت في زمن الرسول لا تصلح في زمننا هزا فمش عارفة انا عايزة اعرف الحاجة ازا ايه قال برضو صلوا فينا
فقال ما ينفعش ان احنا نصلي في المعال في هزه الايام. فكتر التساؤلات عن الموضوع ده فعايزة حضرتك توضح هل يجوز لنا ان احنا فعلا نفصل آآ حياة الرسول عليه الصلاة والسلام بين بشريته ايه؟ كبشر وكنبوته وايه اللي يعني الموضوع ده ما زهرش قبل كده ليه؟ والسؤال اللي كنت عايزة اسأله
حضرتك يعني هو في فعلا احاديث للرسول عليه الصلاة والسلام آآ قالها في زمانه ما تصلحش مع زماننا ولا مش عارفة ليه هم بيقولوا الحاجات دي. وجزاك الله خيرا بارك الله فيك. هو ده الكلام ده يعني آآ صحيح لكن فيه لبس. لان احنا عندنا
العلماء يقولون ان في سنة عبادة وفي سنة عادة. اما العبادات فكلها نمتثلها لا شك فيها. لكن ما يتعلق بعادته صلى الله عليه وسلم في نفسه طائفة من اهل العلم يقولون لا يتأسى به فيها
وطبعا لا يتأسى به صلى الله عليه وسلم فيها على جهة العبادة والتقرب الى الله تبارك وتعالى. لكن لو لو تقرب المرء الى الله عز وجل بسنة عادة بقصد ان يتشبه بالنبي صلى الله عليه وسلم فلا شك انه مأجور. ويضربون لذلك مثلا فيهم قصة تأبير النخل
والكلام ده التي رواها مسلم في صحيحه ان النبي صلى الله عليه وسلم رأى قوما يأبرون النخل فقال ما اظن هذا يغني؟ فتركوه فخرج شيصا. يعني البلح يعني لم يعني ينمو. فقالوا للنبي صلى الله عليه وسلم في ذلك فقال انتم اعلم بامور دنياكم
فكل شيء فعله رسول الله صلى الله عليه وسلم آآ من سنة العادات التي لم يطلب من المسلمين فعلها بلفظة افعل فيقولون ان العبد مخير فيها ولكن بكل اسف يجعلون في هذه في هذا القسم اشياء من العبادات. يعني مسلا بعض الناس يقول ان العادة الاكل
باليمين والشمال دي عادة. آآ ازا انسان حب ياكل بشماله ياكل حب ياكل باليمين ياكل نقول لأه. لان لا يصلح ان يدخل هذا في باب العادات. لان هناك ناهي صريح من النبي صلى الله عليه وسلم في هذا الامر. قال لا يأكلن احدكم بشماله ولا يشرب بشماله فان الشيطان يأكل بشماله ويشرب الشمال
كان مثلا النبي صلى الله عليه وسلم اذا مشى كأنما يتحدر من صبب كان يمشي بسرعة. اهي دي العلماء بيجعلوها سنة عادة. يعني ليس بالضرورة ان يمشي الانسان كأنما يتحدر من صبب. خلاص؟ انما يمشي على هينته. لكنه اذا اراد ان يمشي كانما يتحدر من صبب
من باب ان يتقرب الى النبي صلى الله ان يتقرب ان يتشبه بالنبي صلى الله عليه وسلم فلا شك انه مأجور. كذلك آآ ترك اكل الضب وان النبي صلى الله عليه وسلم لما وضع امامه ضب فعافته نفسه وقال ليس بارض قومي. اي انا لم اتعود على ان اكله وكان يرى اصحابه يأكلونه
فلم يقل لهم شيئا. فده مثلا داخل في سنة العادة. اذا عندنا سنة عادة وسنة عبادة. لكن اخطر ما في موضوع ان ان يأتي انسان بسنة العبادة يجعلها من سنة العادة. يعني مسلا اللحية اللحية بعض هؤلاء يقولون هي سنة
طبعا الكلام ده كلام غير صحيح. لانه ورد عن النبي صلى الله عليه وسلم اكثر من سبعة احاديث. كلها داخلة في باب الامر اللي هو افعل اعفوا اللحى وقصوا الشارب وخالفوا اليهود والنصارى. وفي رواية وخالفوا المجوس. وفي ارخوا اللحى. وفي
وفروا اللحى تلات الفاظ صحيحة وفيه لفظ اتى بسند ضعيف وهو ارجوا اللحى من الارجاء وهو الترك. كما قال تعالى واخرون يرجون لامر الله اي متروكون لامر الله عز وجل. لكن عندنا تلات الفاظ كلها الفاظ صحيحة. فكيف يقول النبي صلى الله عليه وسلم خالفوا المجوس في
رواية خالفوا اليهود والنصارى في رواية. ويأتي الحديث بلفظ افعل ثم يقال هذه سنة عادة. هذا كلام غير مستقيم. ليس هناك اشكال في تقييد القاعدة يقال سنة عادة سنة عبادة لكن الاشكال في ضرب المثال يأتي بشيء من سنن العبادات فيجعلها
من ايه؟ من سنن العادات. فهو التقسيم من جهته تقسيمه؟ اه نعم في اشياء النبي عليه الصلاة والسلام لم يطلب من احد ان يتأسى به فيها. فدي بما يجعلونها من سنن العادات. وطبعا المسألة لها بسط طويل. واعتقد ان هذا آآ ان في هذا كفاية. نعم. طيب ماشي ناخده بقى
نعم سلام عليكم. وعليكم السلام ورحمة الله وبركاته. كيف؟ نعم. اسأل الله ان يزيدك عمرا وعلما. الله يحفظك تفضل. اه كان لي سؤالين عند حضرتك. اتفضل. اه السؤال السؤال الاولاني اه حول البدع
التي تأتي في صلاة التراويح زي قول آآ نشهد مم وآآ قول آآ صلاة القيام سابكم نعم. وقول قل هو الله احد ثلاث مرات. نعم. في صلاة الوتر. نعم. وكنت بطلب من حضرتك ان تعمل لنا بيان عن
آآ صلاة النبي صلى الله عليه وسلم يعني بيان على المعلم لان فيه اخطاء بالجملة كتيرة جدا. وانا باعتبر دي يعني هتكون اعظم حلقة ان احنا في احوج مائلية. لان في منا يعني بيستكبر ان هو مسلا يسأل عن الغلط وكده. فيا ريت
يعني يعني توفينا فهمت جزاك الله خيرا. طبعا هو السؤال الثاني يطول هذا يحتاج الى حلقة لكن آآ نجيب عن آآ السؤال الاول بمناسبة آآ اقتراب شهر رمضان فسيأتينا شهر رمضان ان شاء الله تعالى بعد حوالي
وبعد ايام من الان الذي يحدث كما اشار اليه السائل في المساجد لا شك انه بدعة ان هم يقرأوا مثلا قل هو الله احد ما بين التراويح او يقولون بعد الركعتين الاولين ابو بكر وبعدين عمر
وبعدين عثمان وبعدين علي او يقولون صلاة القيام اثابكم الله. كل هذا من البدع المحدثات التي لا يشك عالم بالسنة انها لكن الاشكال ان اننا اذا قلنا هذا لا يجوز البدعة
يا اخوانا لها اصل ولها وصف. او الشيء له اصل وله وصف. فلما يأتي واحد مثلا قول اقول له قل هو الله احد بين التراويح بين الصلوات بدعة يقول لي ازاي تقول قل هو الله احد بدعة قراءة القرآن بدعة؟ احنا ما تكلمنا في
قراءة القرآن. لكن تكلمنا عن قراءة القرآن في هذا الموضع. يبقى كلامنا عن الوصف وليس عن الاصل. احنا مش مختلفين ان ده قرآن مش مختلفين ان قل هو الله احد تساوي ثلث القرآن. من جهة الجزاء لا من جهة الاجزاء. اه انا برضو يعني لكن مش
عايز ادخل في دي برضو عشان ما يخرجش عن السؤال السائل. فانا لا اتكلم في الاصل كلما واجهت المبتدع وسألته من اين لك الوصف احتج لك بالاصل. لا هذه حيدة. انا لا اتكلم عن الاصل. انما اتكلم عن قراءة قل هو الله احد في هذا
موضعي بالذات في هذا الموضع بالذات. يعني لو واحد عطس فقلت له يرحمك الله والصلاة والسلام على رسول الله. طيب الصلاة على النبي صلى الله عليه وسلم من جهة اصلها قربة الى الله عز وجل. لكن من الذي
شرع لك ان تصلي عليه صلى الله عليه وسلم في العطاس. هو ده الموضوع. ده السؤال. ولذلك آآ عبدالله بن عمر رضي الله عنه آآ عطس عنده رجل كما في مستدرك الحاكم وهو حديث صحيح. فقال الرجل
الحمد لله والصلاة والسلام على رسول الله. فقال له ابن عمر وانا اقول مثلك الحمد لله والصلاة والسلام على رسول الله. ولكن ما هكذا علمنا رسول الله. انما علمنا ان نقول الحمد لله او الحمد لله
على كل حال. فانظر الى فقه ابن عمر. قال له الاول انا اقول مثلك الحمد لله والصلاة والسلام على رسول الله. عشان الراجل ما يطلعش مرة يقول ابن عمر ينكر الصلاة على النبي. عليه الصلاة والسلام
قال له انا بقول زيك كده برضه الحمد لله والصلاة والسلام على رسول الله بس مش في الموضع ده. انما في هذا الموضع ان تقول الحمد لله او ان تقول الحمد لله على كل حال
اذا ذكر الصلاة على النبي صلى الله عليه وسلم في العطاس بدعة ما فيش حد يجي يقول لي الله هو الصلاة على النبي بدعة؟ لأ الكلام مش كده عشان كده احنا بنقول اي مبتدع في الدنيا يتهم النبي صلى الله عليه وسلم اما بانه قصر في البلاغ
او انه كتم شيئا من الوحي. لاننا نعتقد اعتقادا جازما ان رسول الله صلى الله عليه وسلم لم يمت الا وقد كمل الدين وتمت النعمة. اليوم اكملت لكم دينكم واتممت عليكم نعمتي ورضيت لكم الاسلام دينا. خلاص فلم يمت
صلى الله عليه وسلم الا وقد قال كل شيء يصلح هذه الامة ويقربها من ربها عز وجل فاي مبتدع احنا بنسأله هذا الذي تفعله لك عليه دليل ازا اتى بدليل خلاص بدليل صحيح خلاص. طيب هل تعتقد ان الذي تفعله شر
يقول لا هل تعتقد ان النبي صلى الله عليه وسلم قصر في البلاغ يقول لا. كلام متناقض. يبقى لان ابتدع مستدرك على النبي صلى الله عليه وسلم يقول قل هو الله احد بين التراويح لانه يعتقد انها قربة. او يقول ابو بكر وعمر وعثمان علي اعتقد انها قربة
وانه يبتغي الخير من ذلك. طب تبتغي الخير من ذلك؟ يعني اللي انت بتفعله خير؟ يقول لك نعم خير. طب الرسول عليه الصلاة والسلام امرنا به؟ لا لم يأمرنا به
اذا هذا خير فات النبي عليه الصلاة والسلام ولم ينبهنا اليه وهذا الكلام كلام مرفوض. فكل مبتدع في الحقيقة مستدرك على النبي صلى الله الله عليه وسلم. فاي صيغ تقال ما بين التراويح هذه من البدع المحدثات. صلى النبي صلى الله عليه وسلم ليلتين او ثلاثا
ثم صلى عمر ابن الخطاب الشهر كله. فما نعلم في اثر من الاثار وفتش ما استطعت دهرك كله. ان تجد ان الصحابة كانوا يقولون شيئا بين صلوات التراويح فلست بواجد شيئا من هذا. فلا يمنعنا انتشار
البدعة بين العوام ان نقول ان هذا بدعة وان هذا خطأ وان هذا لا يجوز. اما السؤال الاخر لاخينا السائل فهذا يحتاج الى يعني اه بسط ويحتاج الى حلقة كاملة. نعم
طيب ماشي ناخد ناخد الاتصال. ايوة. نعم سلام عليكم. وعليكم السلام ورحمة الله وبركاته. يا شيخ وفاء. اي نعم. مساء حضرتك طيب. الله يحفزك. ربنا يجعل شهر رمضان مبارك على الامة الاسلامية كلها. بارك الله فيك
والله انا عاوزة كم سؤال كده يعني آآ في رمضان ما حكم الستات اللي هي بتروح صلاة التراويح ويفضلوا يعني يكلموا في امور بيتهم ويتحددوا يعني ما يصحش ان يعني الحاجات دي كلها تحصل في الجامع والرجالة تفضل تسقف لهم
وكده يعني. نعم. وبعدين انا عاوزة اقول لحضرتك يعني ان انا موزفة وارملة يعني ومعي تلات عيال صغيرين يعني عاملة عملية الغضروف فما بقدرش اصلي وانا واقفة كتير. مم. ما بقدرش اسجد برضو كتير. يعني اعمل ايه عشان اعرف اصلي التراويح
هل يجوز يصلي ركعتين والساعة ولا اصلي وانا قاعدة ولا اعمل ايه؟ ايه؟ انا يعني والله نفسي اسجد لربنا واشكي له كل حاجة وادعي. نعم. بس انا ما بقدرش. نعم
ما بقدرش اسجد كتير ما بقدرش اقف كتير. نعم. طيب. طيب بارك الله فيك طبعا بالنسبة للثرثرة والنساء عندما يذهبن الى المساجد باولادهن ودي مشكلة الحقيقة نلقاها كثيرا اما في الدروس واما في خطب الجمعة
يشتكي كثير من النساء من هذه العادة. فاحنا بنقول للاخت المسلمة انه لا يجوز ايذاء المسلم باي شيء من الاشياء اذا كان ذهابك الى المسجد بولدك يسبب اذى للمسلمات في المسجد فلا يحل لك ان تؤذي المسلمين
وآآ يعني هذه عادة يعني الحقيقة نحتاج الى ان تنظر المرأة فيها نظرة جيدة. اه انت تحتاج الى الذهاب الى مسجد خلاص اتركي اولادك عند امك عند حماتك عند اختك آآ تتخلصين من من المسألة دي لانها فعلا مسألة مزعجة. اما بالنسبة لسؤال الاخت السائلة فيما يتعلق بعجزها
عن القيام. في الصلاة فنحن نقول لها صلي الفرض وانت قائمة لان القيام لان القيام في الصلاة فرض مبروك والمرء اذا كان مستطيعا ولو بشيء من المشقة ان يصلي واقفا فصلى قاعدا بطلت صلاته
بالنسبة لصلاة الفرض. اما صلاة النفل فلا بأس ان يصلي المرء قاعدا. وقد كانت قد كانت اكثر صلاة رسول الله صلى الله عليه وسلم في اخر حياته كان قاعدا كما قالت عائشة رضي الله عنها. فلا بأس ان تجلس الاخت السائلة على كرسي. وانت
صلاتها لا سيما اذا كانت بتذهب الى المساجد التي تطيل في صلاة القيام او صلاة التراويح. ويعني الرسول عليه الصلاة والسلام قال كما ثبت عنه صل قائما فان لم تستطع فقاعدا فان لم تستطع فعلى جنب. وقال صلاة القاعد على النصف من صلاة القائم
هذا اذا كان المرء يستطيع ان يقوم. اما اذا عجز المرء ده في صلاة النافلة على رأي كثير من العلماء وليس في صلاة الفرض. والمسألة فيها تفصيل اه اما اذا كان المرء قادرا على ان يقوم فصلى قاعدا اختيارا من عند نفسه فصلاته قاعدا على النصف من صلاته
قائما اما اذا كان عاجزا العجز كله ان يصلي قائما فصلاته قاعدا مثل صلاته قائما اذ لا يكلف الله نفسا الا وسعها. وانا طبعا احس بمحنة الاخت السائلة في اه الحرمان من السجود. السجود
نعمة لا يقدر وضع الجبهة على الارض الا من فقد وضع الجبهة على الارض في بعض اخواننا كان برضه عمل عملية غضروف والكلام ده فكان يحدثني وهو يبكي يقول انا حرمت من السجود. لان السجود لله عز وجل
معنى العبودية لله سبحانه وتعالى. نعم. ونسأل الله عز وجل ان يشفيها وان يعافي مرضى المسلمين. ثم نرجع الى ما كنا قالت ام زرع فعنده اقول فلا اقبح وارقد فاتصبح. يعني تنام للضحى العالي
طبعا هي هذا يدل على ان عندها خادمات. يكفيناها المؤنة. والا لو كانت ام زرع كنسائنا مثلا لازم تصبح من صباح تصلي الفجر ولا تستطيع ان تنام. ليه؟ لا سيما ازا كان فيه دراسة زي بدء العام الدراسي في هذه الايام. بتجهز الاولاد الشنط وتجهز لهم الاكل
القطار والبتاع والكلام ده ولا تستطيع ان تنام. ليه؟ لان المرأة عاملة نفسها. لان المرأة عاملة نفسها. لكن هي كونها بقت حتى يعني ترتفع الشمس وخلاص ويقترب الظهر من الدخول والكلام ده فهذا فيه دلالة على ان المرأة مخدومة
اي عندها خدم يكفونها مؤنة البيت انا بقى عايز اتكلم عن مسألة الخادمات وعايز اتكلم كلام ليس رأيي الشخصي. انما هذا الرأي الذي ساقوله والنصيحة التي لان النصيحة التي ساقولها انا عرفتها من شكوى مئات او الوف النساء والرجال على مدى حياتي الدعوية
آآ المرأة اذا كانت مخدومة عندها اكثر من خادمة واحدة بتنضف لها البيت وواحدة بتنضف لها المطبخ وواحدة بتطبخ لها وواحدة بتكنس لها وواحد مش عارف ايه الكلام ده والمرأة كل اللي بتعمله انها قاعدة قدام المراهي. بس. او انها تصدر الاوامر
هذه المرأة لا يكون لها رصيد في قلب زوجها. حتى لو كان الزوج غنيا وكان الزوج هو الذي اقترح وجود الخادمات اذا حصل نوع من المغاضبة بين الرجل والمرأة لا يجد الرجل للمرأة جميلا عليه
هي بتعمل ايه كل حاجة مكفية الست الخادمات بيعملوا كل حاجة المرأة لازمتها ايه ليس لها قيمة في حياته لا يشعر انها ادت جميلا. طب انا اطلع اشتغل وانا اللي بكلف على القصة دي كلها. انا اللي بدفع اجور الخادمات وقال
المسألة كلها انا طب المرأة بتعمل ايه ما تعملش حاجة. لذلك اذا نشذت المرأة لا يتحمل الرجل نشوزها. وممكن يغاضبها ويتركها ولا يريح صدرها بكلمة. ليه الى اعتقاده من الداخل ان المرأة لا تفعل شيئا. ما هو الحياة دي تكاليف. انت ولهن مثل الذي عليهن بالمعروف
انا انا علي حاجة وانت عليك حاجة. لما تكوني انت مخدومة وكل حاجة انت بتعمليها. شغلتك ايه في البيت؟ قيمتك. ما هي فلا يكون للمرأة قيمة كبيرة عند الرجل. لذلك لا يكترث بشعورها. تغضب وآآ تزعل وتخبط دماغها في الحيط. الراجل لا يعتني بهذا
وانا اقول للمرأة ان كان لابد لك من خادمة. يبقى خادمة عشان تنضف البيت تكنس البيت. لكن الطعام لا تدعي احدا يطبخ ابدا ولا يعد الطعام لزوجك واولادك. ابدا الخادمات ييجوا يعملوا كل حاجة لكن الاكل لأ. والمرأة العاقلة تظن ان يطعم زوجها غيرها. فدي دي مسألة
مهمة انا وجدت ان كثير النساء اللي بيتصلوا عشان يشتكوا ان الرجل يعني آآ اهملهن اهمالا كاملا والكلام ده اقعد ادرد مش معي عشان اعرف ايه القصة في حياتها بالضبط؟ لان القصة المسألة هنا ليست فتوى فقط. المسألة نصيحة والنصيحة تحتاج الى آآ ذكر معطيات
في حياة المرأة حتى استطيع ان اقول لها اه ده غلط وده غلط وده غلط وافعلي هذا واتركي هذا. فلذلك مسألة الخادمات والكلام دهوت لها جانب سلبي. اه المرأة التسريح صحيح. لكنها تخرج عادة او في اغلب ما اعرفه انا من حالات
الشكوى تخرج من قلب زوجها ولا يكون لها جميل على زوجها. ام زرع بتقول انها مكفية. شف بقى من اهل غنيمة بشط شغالة مرمطون وفي حارة سد والكلام ده لحد ما بقت مخدومة
لا تقبح وفي نفس الوقت ترقد فتتصبح واشرب فاتقمح ووقع في الصحيحين بالنون والبخاري صوب رواية الميم اتقمح طبعا في فرق بينهم الاتنين اشرب فاتقمح يقال بعير قامح اذا ذهب الى الماء فشرب
ثم رفع رأسه زهدا في الشراب. خلاص ملأ بطنه ريا وخلاص ما عدش عايز يشرب ادي اتقمح. انما اتقنح بالنون دي يعني بعدما شبع يعني يأكل يعني مسلا اكل الديك
مسلا بس ما فيهوش انفلونزا ولا حاجة. ديك سليم بلدي يعني. بعد ما تاكل الديك يقوم يقول لها ايه طب خدي الورك ده. تقول له لا استطيع ابدا لازم تاكل الورك ده. يعني يبقى ايه؟ يبقى يبقى اتقنع
بعد ما شبع بيغصبوا عليه ياكل وطبعا دي ما لا تحدث الا ايه الكرامة ولا تحدث الا اذا كانت المرأة يعني لها دلال على زوجها. يعني اتقمح يشرب او يأكل حتى يشبع
واتقنح بعدما يشبع يؤمر فيأكل يبقى يبقى آآ اتقنح يعني ممكن يعني ياكل لحد ما يتنح يعني. يعني يفضل ياكل ياكل ياكل لحد ما خلاص لا يجد في بطنه شيئا
اي شيء يبقى ده امرأة عندها يعني آآ آآ مال وكريمة. وزوجها والذي يعني آآ يلح عليها ان تأكل وان تشرب. والبيت كمان يلح حاليا تأكل وان تشرب يعني امرأة في عز كامل
واشرب فاتقمح وقال بجحني فبجحت الي نفسي يعني رجل كريم ورجل فاضل. قعد يقول له يا ست الكل يا ست الناس يا كعب الخير. طبعا كعب الخير ده حاجة جميلة يعني كان زمان بيسموا الست
كعب الخير على اساس انه اسم جميل يعني. يعني كل الكلمات الجميلة يصف بها هذه المرأة التي اتت من شق جبل اتت من شق جبل. يبقى راجل لسانه حلو. راجل كويس اعطاها قيمتها واشعرها انها انسانة محترمة
عشان كده قال فبجحني فبجحت الي نفسي فضل يقول لها الكلام ده لحد ما صدقت انها هي كده فعلا تقول بقى عنده اقول فلا اقبح بعد ما وصلت لهذه المكانة
وبعدين بدأت تصف الاسرة التي تعيش معها. قالت ابن ابي زرع فما ابن ابي ذر تعرفوا حاجة عن الولد ده ؟ لأ انتم طبعا ما تعرفوش حاجة. انا اعرفكم الولد ده يطلع ايه. مضجعه كمسل شطبة
المضجع اللي هو السرير يعني الذي يضطجع عليه مسل الشطبة انت عارف لما تجيب جريدة نخل وتاخد منها سلخة كده بالسكينة يعني بتبقى حاجة ايه حاجة خفيفة ورفيعة كده هو ده سرير الولد ده
يبقى ده معناه ايه معناه انه مش مش قد كده. مش تخين يعني. لأ ده يبقى ايه ممشوق القوام كالسيف وهذا كان شيئا ممدوحا عند العرب الرجل لما يبقى يعني كده عضلاته مفتولة جلد على عضم ده يبقى ولد كويس. الست لما تبقى تخينة تبقى ست كويسة. يعني عند العرب كانت المسألة
الراجل لازم يبقى ايه؟ لازم يبقى رفيع حتى يعني اذكر حديثا في صحيح مسلم يرويه انس بن سيرين، قال سألت ابن عمر عن آآ الركعتين قبل صلاة الغداة. قبل صلاة الفجر يعني
كان النبي صلى الله عليه وسلم يطيل يطيل القراءة فيهما فقال له ابن عمر كان رسول الله صلى الله عليه وسلم يصلي الليل مثنى مثنى ويوتر بركعة. فابن انس ابن سيرين قطع الكلام عليه. قال لست عن هذا اسألك
فقال له ابن عمر انك لضخم لا ضخم تخين وكان زمان العرب التخن ده علامة بلادة عند العرب وعلامة غباوة عند العرب انا لا اقول ان كل تخين كده لأ
لكن دي كانت عند العرب كده قال له انك لضخم الا تدعني استقرأ لك الحديث؟ مش تسيبني اكمل؟ كلامي؟ قال كان رسول الله صلى الله عليه وسلم يصلي الليل مثنى مثنى
ويوتر بركعة وكان يصلي ركعتين قبل الغداة كأن الاذان باذنيه. يبقى ده سريع ولا بطيء؟ بيطيل القراءة ولا خففها وطعمها بيخففها. ليه؟ لان الاذان باذنيه فمش عايز الاذان يدن عليه وهو بيصلي. فهذا يدل على ايه؟ على ان الصلاة قبل الايه؟ قبل الغداء كانت ركعتين
خفيفتين حتى قالت عائشة رضي الله عنها كان يقرأ فيما كنت اقول يقرأ فيما بالفاتحة فقط من من شدة تخفيفه صلى الله عليه وسلم هاتين الركعتين. الشاهد يعني من الحديث ابن عمر بيقول له انك لضخم. فالضخامة دي لم تكن محمودة عند العرب. فعايزة
ان الولد رشيق والولد ده ولد شجاع وازا دخل في كر وفر والكلام ده يدخل من تحت الرجلين ويطلع مش عارف منين والكلام ده يعني ولد ايه ولد عنده يعني آآ سرعة بديهة
رشاقة والكلام ده. فهذا مدح في الولد ويشبعه ذراع الجفرة مضجعه كمسل شطبة ويشبعه ذراع الجفرة. الجفرة اللي هي آآ انثى الماعز اللي سنها اربع شهور وقد فصلت عن امها صارت فصيلا فطمت يعني عن امها وصارت تأكل
ذراع الجفرة اللي هي الرجلين القدامانيين. للجفرة للماعز دي اول ما ياكلها يتكرع. ايه ده خلاص بطني اتنفخت. طب ايه اللي في ايه اللي في رجل المعزة دي؟ ولا حاجة ما فيش فيها لحم. هو بقى يعديها على
كده خلاص يبقى مل ريقه بس ومع زلك الولد ايه يعني يشبعه زراع الجفرة مما يدل على انه ايه؟ اكله قليل وهذا يناسب جسمه الايه؟ المفتول بنت ابي زرع فما بنت ابي زرع
طوع ابيها وطوع امها. وملئ كسائها. شف بقى ملء كساءها تخينة. تخينة يعني مال يهدمها يعني ده عكس الراجل زي ما قلنا وملئ كسائها وغيظ جارتها. طوع ابيها وطوع امها اتت بافضل خصال الولد
وافضل خصال الولد البر ان هو ان يكون مطيعا لابويه يعني ليس من الجميل ايها الولد بعدما كبرت وبدأت تشعر انك رجل او بدأت المرأة البنت تشعر ان لها شخصية اول ما يسترجل يسترجل على ابوه وامه
واول ما البنت تتحزن لها شخصية يبقى عليها شخصية على ابوها وامها دي مشكلة. هذه مشكلة كبيرة. لا كان ابوك وكانت امك كلاهما ينتظر منك اذا بلغت السن ان تكون بارا
والبر شيء هين وجه طلق وكلام لين لا سيما ان محبة الوالد والوالدة للولد محبة تطبع ومحبة الولد لابيه وامه محبة تكلف لهذا لم يوصي الله عز وجل الاباء بالابناء في القرآن ابدا الا في موضع واحد
لكن في كل المواضع يوصل ابناء بالاباء لكن الاب ده بيحب ابنه طبع مغلوب على حب ابنه والام مغلوبة على حب ولدها فلا توصي حريص كما يقال لم لم يوصي الله عز وجل الاباء بالابناء الا في قوله تعالى يوصيكم الله في اولادكم للذكر مثل حظ الانثيين
فينبغي ان يعلم الابناء هذا هذا ان يكون طيعين لابائهم وامهاتهم لا يسمعون منهم شيئا يكرهونه فان هذا خلاف البر وطبعا هذا كلام طويل يحتاج الى حلقة بل حلقات. لان كثيرا من الاباء والامهات يشتكون عقوق الاولاد
بعدما كبرت سنه وصار له ظفر وصار له ناب بدأ يعض ابوه بدأ يعض امه بدأ يخربش ابوه يخربش امه على خلاف البر وعلى خلاف كل الايات والاحاديث التي جاءت عن رسول الله
صلى الله عليه وسلم فهي ذكرت افضل صفة في الولد وهو طاعة الاب وطاعة الام طبعا عندنا في الاسلام في المعروف قالت بنت ابي زرع فما بنت ابي زرع طوع ابيها وطوع امها وملئ كسائها وغيظ جارتها
غيظ جارتها الجارة اللي هي الدرة يعني كان زوج البنت بنت ام زرع دي كان متزوج باكثر من امرأة فهي لانها مؤدبة ودي طبعا تصل الى قلب زوجها وفي نفس الوقت مالية هدومها
وجميلة وفي نفس الوقت غايزة الست التاني وغيظ جارتها ام ابي زرع فما ام ابي زرع حماتها بقى مش لا ارشانة ولا تقول للشيطان ام وانا اقعد مطرحك ولا الكلام اللي بيحصل اللي احنا بنسمعه ده
لأ شف بقى حماتها بتقول فيها ايه ؟ بتقول عكومها رداح وبيتها فساح الرداح الواسع انت عارف احنا لما يقولوا فلان بيردح من الصبح ها بيردح يعني ايه؟ يعني طول المقالة مش عايز يبطل كلام
ادي الردح ده موجودة بالرداح. يبقى عقومها رداح. العكوم اللي هي الاشولة لما اللي بتخزن فيها الرز وتخزن فيها مسلا الغلة والكلام ده. يعني ست غنية عندها ثراء وبيتها واسع
وهذا كله يدل على ان ابنها ابا زرع كان بارا بها ولو لم يكن ازا كانت ازا كانت المرأة محبة لزوجها لو لم يكن من فضل لام زوجها عليها الا انها انجبت هذا الانسان
لكان كافيا ان تحملها هذا الجميل يعني اذا كانت محبة لزوجها تقول انا يعني خدت مداس للستين دي لانها ولدت زوجي لانها ولدت زوجي. فهذا جميل في عنق المرأة آآ تحمله لام زوجها
جارية ابي زرع فما جارية ابي زرع لا تبثوا حديثنا تبثيثا ما عندناش البث المباشر ده. كلمة تتقال في البيت الدنيا كلها تعرف ايه اللي بيحصل في البيت. لأ بنت امينة. لان المجالس بالامانة
كما قال صلى الله عليه وسلم اذا حدث الرجل بالحديث ثم التفت فهي امانة. وانا بقول الكلام ده للمسلمين اللي مش واخدين بالهم ان المسألة دي نبقى جالسين في مجلس وانا قلت كلاما
على طول في مجلس تاني يقولوا والله كنا قاعدين مع فلان وبعدين قال كزا وكزا وكزا وكزا. الله! طب الكلام الذي قلته انا ربما يفضحني عند رجل اخر ربما يكشف سري عند رجل اخر يكون عدوا لي فيؤذيني
فلا يحل لاحد كان يجلس في مجلس ان يذكر اسماء او ان اذكر مقالة فينسبها لانسان بعينه ازا كان لابد ان تتكلم والكلام الذي قيل في المجلس فيه كلام مفيد
وعايز تنقله تقول اه كنا قاعدين مرة مع بعض الناس فقال بعض الجالسين كذا وكذا وكذا اه ممكن تقولها من باب ما باله اقوام ولا تنسبوا الكلام الى قائله. لكن رب كلمة
تؤذيني انا اسررت بها اليك اذا علمها غيري غيرك اذاني وانت ما كنت تتصور على الاطلاق ان دي كان ممكن تؤذيك. زي مسلا لما بيجي مسلا بعض الازواج اللي هم لهم اكثر من زوجة
ييجي طبعا مشاكل وكده انت عارف من ضمن المشاكل مسلا واحد بيحكي لي بيقول لي آآ رحت لواحدة متأخر يعني ساعتين تلاتة طب اتأخرت ليه ؟ قال لها والله ده فلانة اللي هي زوجة الاخرى يعني كانت طالبة جاتوه وجبت لها جاتو وعديت جاتو
يا سلام! هي بتاكل جاتو وانا ما اكلش جاتو! اه ده انا بقى لي سنة ما دوقتش الجاتوه ولا دخلت علي بجاتوه. الله! طب وانت كان يعني لازم تتلقى من لسانك وتقول جاتو ما جاتوش
قل اي حاجة هشوف مسلا كلمة زي دي كلمة زي دي خلت الليلة بتاعته نكد. لا مش عارف لا ياكل جاتوه ولا ياكل اي حاجة. قضى الليلة كده آآ مش عارف يعمل حاجة. طب ما الكلام
كلمة انت لو حتى قلتها لرجل لامرأة لاختك مسلا ولا حاجة اختك ممكن للزوجة الاخرى ما بتدردش معها؟ تقول لها اه والله ده اتأخر امبارح انا سألته ليه؟ قال لي كنت بجيب جاتول مش عارف
طب انت ليه تقول يعني اهي كلمة جاتوه ولا مش جاتوه ولا كلام لا يؤذي. ده كلام عادي خالص. لكن ممكن يثير شحناء. ممكن يثير بغضاء. فالانسان العاقل الانسان العاقل اذا اراد ان يذكر شيئا من العقل في المجالس لا ينسبه الى قائله. فهي بتمدح جارية ابي ذر. لان الجارية دي هي بطن البيت
بطن البيت عارفة كل حاجة عن البيت اذا كان من عادتها كل ما تسمع كلمة تروح تقولها هذه مشكلة كبيرة جدا لانها تكشف البيت بتعريه يعني فهي تقول لا تبث حديثنا تبثيثا
السر مكتوم لا تبثه الى غيرنا ولا تنقص ميرتنا تنقيثا لا تفسد المعاش معدية كده لقت مسلا شوال الرز كده موقع رز ما تسيبوش لقت مسلا حلة الاكل مكشوفة تغطيها. يعني جارية حريصة على معاش البيت
لا تفسدوا. لا تنقص ميرتنا تنقي. ولا تملأ بيتنا تعشيشا. نظيفا لا تجعل من كتر القمامة والحاجات الفضلات البيت والكلام ده. لا تجعل بيتنا كعش الطائر. عش الطائر عبارة عن ريش
وحشيش وقش وحطب والكلام ده لأ بيتنا نضيف جارية نظيفة لا ولا تترك شيئا في البيت مما يجعله كعش الطائر فضلت بقى المرأة عمالة تسترسل بقى في وصف كل حياة ابي زرع حتى وصلت الى كلب ابي زرع
وانا الحقيقة يعني وانا بفتش في طرق الحديث كان يعني في نفسي اعرف كيف وصفت المرأة كلب ابي زر هتقول ودانه كزا وديله كزا وشعره كزا اكيد كانت هتتغزل في الكلب برضه. كل هذا بسبب محبتها لزوجها
وبعدين حدث شيء مثير غير حياة هذه المرأة قالت فخرج ابو زرع والاوطاب تمخض الاوطاب جمع وطب وهو الاناء الذي يحلب فيه اللبن الزاهر في الربيع وايه بقى البرسيم والكلام ده والبهايم مليانة لبن وكده
هو خرج في الجو البديع ده فلقي امرأة معها ولدان لها تعرف الفهد رشيق يتنطط كده وبتاع الولاد حوالين المرأة دي عاملين جو يعني والمرأة دي آآ في بعض طرق الحديث كانت بتحلب لبن
فيبدو انها كانت ايه بتستريح فقامت ايه بعد ما حلبت اللبن استلقت على قفاها. نامت على ضهرها هو بيقول ايه؟ هي بتقول ايه؟ لقي امرأة معها ولدان لها كالفهدين يلعبان من تحت خصرها برمانتين. يعني من تحت ضهرها بيحدفوا الرمانة الواد يحدف لاخوه الرمانة. والتاني يحدف الرمانة التانية
عجب المنزر ده فطلقني ونكحها طب ما كنت تتجوزها وتخلي دي معك. ايه الاشكال يعني؟ لأ تحامق ابو زرع تحامق فطلق هذه المرأة اللي عمالة تتغزل فيه الغزل ده كله
ونكح هذه المرأة وبعدين طويت صفحة ابي زرع ما يقدرش يرفع عنه حاجة بعد كده انما المرأة دي ربنا سبحانه وتعالى رزقها بزوج مباشرة بعد ابي زرع قالت فنكحت بعده رجلا سريا
سريا اي من سراة الناس واشرافهم راجل له شرف وله حسب وغني سريع ركب شريا الشري من الخيل هو اجود انواع الخيل اللي هو الخيل المتعجرف اللوا زمان كنا بنشوفه
الافراح والكلام ده يقعد يرقص على الطبل والحاجات دي فهذا النوع اذا ركبه الراكب انتقل اليه كبر الخيل يعني شف الرسول عليه الصلاة والسلام. يقول كما في حديث ابي هريرة في الصحيحين
الفخر والكبر في اهل الخيل والابل والسكينة والوقار في اهل الغنم الكبر والفخر يا اهل الخيل يركب على الخيل تحس انه بقى متكبر زي الخيل بالزبط المسألة دي طبعا لا ينكرها
آآ انسان الحقيقة وانا ساذكر شيئا يشبه آآ هذا الكلام في دنيانا الان انت عارف النهاردة في سيارات بتعدي المليون الانسان اللي بيركب سيارة فارهة باهظة الثمن ينتقل اليه ثمن السيارة
هو بيكلمك يلبس الفلوس وكلمك بتمن السيارة وموديل السيارة ولو حتى نزل يشتري عند اي حد يعني في بعض اخوانا اللي هم كانوا يعني بيحبوا يغيروا السيارة كل سنة يعني قبل ان يلتزموا وبعدين بعد ما التزم رأى ان يوجه
ما لهجة صحيحة بيقول كنت لما انزل من السيارة احس ان صدري كده قام منفوش قدامي اتنفخ كده وطلع قدامي كده لوحدي لا انا متكلف ولا اي حاجة احس كده واقوم قافل
بايدي الشمال كده من وراه قرننة كده وبتاع ونازل اعمل كده طب ما انت بتدفع التمن ده تنزل عند فكهاني يقول لك الراجل ده مريش. كيلو الموز بمسلا خمسة جنيه ويقول لك بخمستاشر جنيه. الله انت وفلوسك بقى
ها فالرجل اللي بيركب الماركات الفارهة دي ان لم يكن متواضعا وكان رجلا ورث الغنى وعنده تقى ده بيؤثر في اخلاقه هذا يؤثر في اخلاقه. ويمكن انا ذكرت في حلقة قبل ذلك الحادثة التي جرت
ايام ما كنت طالب في الجامعة في مصر الجديدة. ولد راكب سيارة فارهة من السيارات انذاك المرسيدس الكبيرة. وبعدين في مفارق الطرق دخل في تكسجي راجل عن عربية تاكسي كده غلبانة كده مية واحد وتلاتين من الباب بتاعها اللي بيتفتح من قدام ده. ها والراجل مسلك حاله وعايز يعيش
المهم طبعا الولد اتصل بابوه وجه طبعا لقى ابنه غلطان فحب يعاقب ابنه طبعا والكلام ده كان على مرأى ومسمع من الناس قال له انا لازم من هنا ورايح الراجل طبعا الكبير بيقول لابنه يعني. بيقول له انا لازم من هنا ورايح اعاملك معاملة الحوش
تحط العربية دي في الجراج وتركب التمانية وعشرين يا ابن اللزينة. الله! اكن اللي بيركبوا عربية فيات مية تمانية وعشرين هم دول حوش بقى وهم دول هيبقوا الراجل يبقى انا كان معي صاحبي لما كنا بنقرأ الحكاية دي بصيت له وبصيت لنفسي كده وقلت له امال احنا نطلع ايه بقى
لما احنا بقى يعني ابو تمانية وعشرين وحوش. اومال احنا بقى اللي ماشيين على رجلينا نطلع ايه؟ اه ده انسان لما يقول الكلمة دي اه اخلاقه كده عايش في المال وفي
والكلام ده فيقوم ينتقل اليه هذا كله ينتقل الى نفسيته وآآ يعني آآ الرسول عليه الصلاة والسلام لما يقول الكبر والفخر في اهل الخيل وبالها على طول قال والسكينة والوقار في اهل الغنم. طبعا الغنماية مدلدلة ودانها وماشية كده بوزها للارض غلبانة تعمل ايه؟ مكسورة
مولودة مكسورة كده. فالرجل صاحب الغنم وراها برضو يعني بياخد من طبع الغنماية برضو التواضع والانكسار والصبر على الغنم الشارد يجيب دي كده ويجيب دي كده فاحنا عايزين نقول لما هي بتصفه
انه من سراة الناس واشرافهم ركب شرية اي اجود انواع الخيل وكمان حتى تكتمل الابهة بتاعته واخذ خطي قام حاطط الرمح تحت باطه الخط دي بلد كانت في البحرين كان يجبى اليها الرماح من الهند
وتوزع من هذا البلد الى كل سائر الجزيرة العربية عشان كده نسب الرمح اليها. فقيل خطي تتسمى الروح بكده فبتقول بقى ايه ركب شرية واخذ خطي واراح علي نعما ثرية غرقها في النعيم
واعطاني من كل رائحة زوجا وفي صحيح مسلم قال واعطاني من كل ذابحة اي ما يصلح ان يذبح زوجة. الجاموس معدي خدي لك جاموستين البقر معدي خدي لك آآ اه بقرتين
الضاني معدي خدي لك غنمتين وقال حاضر. وقال كلي ام زرع وميري اهلك. قال لها كلي واشبعي. وكمان ودي لاهلك عند رجل كريم اهو هل يعيبه شيء المرأة بقى بتقول فلو اني جمعت كل شيء اعطانيه هذا الرجل الثاني ما بلغ اصغر انية ابي زرع
انا يعني عايز افسر منكم بقى ليه المرأة قالت هذا الكلام برغم ان الرجل الثاني لا يعاب على حسب وصفها نتلقى بعض الاتصالات ثم نرجع الى الحديث مرة اخرى. نعم
تفضل سلام عليكم. وعليكم السلام ورحمة الله. اه ازيك يا شيخ؟ الله يحفظك. الحمد لله. اه اشهد الله اني احبك في الله يا فندم. احبك الله. ان انا اكلم حضرتك. الله يحفزك يا حبيبي. ربنا يبارك فيك. اتفضل. انا لي
سؤالين عند حضرتك. مم. السؤال الاول انا لي اخت على الورق دعما يعني هي هي اختي على الورق فقط لا غير لكن اشهد الله اني بريء منها هي فحاشة لعانة تسب الدين ولا تصلي
وعاقل امها حتى انها ضربتها فانا حضرتك يعني انا الحمد لله متزوج لي ثلاث بنات هل يجوز لي ان انا اكتب في الوصية اني ازا توفاني الله ده السؤال الاول
السؤال التاني كان فيه فتوى اتسألت على المحطة عندكم آآ ان واحد قال ان هو بنى بواحدة او دخل بها قبل البناء باربعة ايام. فالشيخ قال له لا بأس يعني فانا راجعت في الفاتورة قلت له يعني طب هل ان هو بعد ما بدأ فيها مات
اهلها يعرفوا ايه الموقف؟ وده بيحصل كتير او طلقها وما وما كملش عقدة النجاح. نعم. فما رأيكم في السؤالين؟ نعم بارك الله فيك اما بالنسبة للسؤال الاول انا اريد ان اقول
وانصح آآ الاخ السائل الذي قال انها اختي على الورق وانا بريء منها لأ لك ان تتبرأ من فعلها لا توافقها على فعلها. عاقة لامها او تسبوا الدين. طبعا سب الدين كفر مخرج من الملة. على طول
تلات حاجات اللي يعملها يبقى كافر لا اشكال في ذلك اذا سب الله عز وجل او اذا سب رسول الله صلى الله عليه وسلم او اذا سب دين الله عز وجل
وانا مستغرب من الذين يتكلمون في مسائل سب الدين ان هو لا يكفر على اعتبار انه يسب دين الشخص. نفسه التزام الشخص وهذا كلام خيالي انا ما رأيته في حياتي قط
اللي بيسب الدين يقصد ان يسب الدين. ولزلك بعد ما بيسب الدين بيقول لك انا رجع لي ديني انا كفرت رجع لي ديني طبعا سب الله وسب الرسول نقل اسحاق بن رهوي احد الائمة المجتهدين اجماع العلماء اجماع الامة كلها على انه كافر مرتد خارج من الملة تبين منه امرأته
لا يرثه احد ويقسم ماله ويكون شيئا ولا يدفن في مقابر المسلمين سب الدين سب دين الله عز وجل كذلك فطبعا هذه كبيرة. لكن هل الاخ السائل كان رفيقا معها وبذل الجهد معها. وصبر على اذاها ودعاها الى الله سبحانه وتعالى. حتى اذا افرغ الوسع في
فهجرها كان له ذلك اذا هجرها في الله كان له ذلك. ودي قاعدة معروفة عند اهل العلم وهو الزجر بالهجر ان يهجره ليزجره والزجر بالهجر داخل في باب الاستصلاح يعني اذا كان مثلا واحد انت لو هجرته ازداد غيا وضلالا لا تهجره
الشرع لا يقول لك اهجره لانه لما امرك بالهجر قصد ان يستصلح هذا العاق لكن اذا نفر هذا العاق ليه يبقى لأ احنا مش القصد ان ان يزداد نفورا. القصد ان احنا لما هجرنا انه يرجع يقول يا جماعة طب لماذا خاصمتموني
انا احبكم. طيب انا غلطان في ايه؟ نقول له انت غلطان في كزا وكزا وخلاص مش هعمل الكلام ده تاني خلاص ماشي ده القصد من الزجر القصد من الهجر هذا لكن اذا كما قلت هجرناه فازداد غيا وضلالا فالشريعة لا تبيح لك ان تهجره بل تظل على الاقل على حالك ويبقى فيه
نوع من الجسور الموصولة لعل الله تبارك وتعالى ان يهديها. واسأل الله عز وجل ان يهديها وان يفتح قفل قلبها بالايمان اما السؤال الثاني وهو ان رجلا عقد على امرأته
وبنى بها قبل ان يدخل الدخول الرسمي العام اللي فيه الاشهار والكلام ده آآ فانا اقول انه لا يجوز له ذلك وان كان اذا اتاها لا يقال انه زان. ليه؟ لانه زوجها
ولكن اقول لا يجوز له ذلك لما يترتب على ذلك من المفاسد التي ذكرها السائل يفترض انه طلقها والمرأة اذا طلقت ما بتقولش حاجة زي كده. فلما تيجي تتزوج رجلا اخر ويراها ثيبا
واهلها لا يعلمون ذلك. يبقى هذه المرأة آآ يعني آآ الكلام في عرضها كلام بيكون واضح. انها زانية الكلام ده. افترض انه مات كذلك نفس المشكلة. ولذلك جعل الاشهار لاجل هذا
حتى يبقى يكون فيه صيانة للاعراض. ولذلك انا انصح اي بنت عقد عليها الا تتورط في هذا وطبعا يعني عندي حكايات دامية لهذه المسألة لا نقول انه زان ولكن هذا بضد المصلحة. ولذلك افتى بعض علمائنا بانه يحرم عليه ان يفعل ذلك وان لم يكن وان لم يأخذ حكم الايه
الزاني. نعم طيب اه تفضل ايوة ايوة نعم السلام عليكم. وعليكم السلام ورحمة الله وبركاته. اه اكلم الشيخ لو سمحت. اه نعم انا اسمع. طب ماشي اسألك سؤال بعد ازنك يا شيخ. نعم. اه انا بس انا كنت انا متزوجة
بقى لي سنتين وزوجي نزلت المعهد عشان آآ اتلقى العلم يعني. وبعد كده آآ حصل حمل وزوجي منعني ان انا انزله جماعة دي معهد آآ اعداد دعاة؟ نعم؟ معهد علمي يعني اعداد دعاء وكده؟ اه معهد دعوة. طيب ماشي وبعد كده لما انجبته فقال لي ما فيش نزول
غير بعد حفز عشر اجزاء من القرآن الكريم وميت حديس اللي انا اعمل ده في البيت لان طبعا ما فيش حاجة بتعني عليها. مم. فانا كنت عايزة انزل رافض حاجة زي كده عشان خايف على الابن وبحجة بردك ان انا احفز
والعشر اجزاء ده كان اول سؤال. تاني سؤال الله يكرمك. لي اخت مرعة اللي هي تلبس الحجاب رغم دخول اهلها عليها ان هي تلبسه رافضاه لابسة حجاب عادي طرحة وبنطلون
هي رفض الحجاز. ارجو ان حضرتك تقول لها كلمة يعني الله يكرمك جزاك الله خير يا شيخ. بارك الله فيك اما بالنسبة للسؤال الاول فانا اقول لك اطيعي زوجك لان الحقيقة انا لي آآ يعني آآ نظر
في المناهج التي تدرس في المعاهد العلمية بالنسبة للنساء لان المنهج بينزل في المعهد العلمي منهج واحد موحد للرجال والنساء معا وتشتغل كثير من النساء بعلوم لا تنتفع بها في في حياتها العملية
يعني لا تزيد من خشوع قلبها ولا تزيد من اقبالها على ربها. لا سيما اذا استمرت المسألة سنة وسنتين وتلاتة. يعني المرأة مسلا لما تدرس اصول الفقه وتدرس الحديث وتدرس اصول القراءات واصول العربية والكلام ده اه انا لا لا اجحد ان هذه المسألة لها فوائد ولكن ربما شغلت هذه العلوم
المرأة عما هو اهم فيما يتعلق بقلبها واقبالها على ربها تبارك وتعالى هو اذا كان الزوج اقرب الى صدره ان المرأة تجلس في بيتها حتى لو حصلت علما يسيرا فهذا ابين لها عند ربها
بها عز وجل لان طاعة لان الله تبارك وتعالى على لسان رسوله صلى الله عليه وسلم اسقط النوافل عن المرأة اذا اعترض الرجل على ادائها وقال صلى الله عليه وسلم مثلا لا يحل لامرأة تؤمن بالله واليوم الاخر ان تصوم وزوجها شاهد الا باذنه غير
رمضان. يبقى المرأة حتى لو كان لها صيام راتب. وعلمت ان زوجها اما بلسان الحال او بلسان المقال يكره ان اه تصوم في حضرته فلا يحل للمرأة ان تصوم برغم انه قربة الى الله عز وجل. فكيف اذا كانت العلوم التي تدرسها المرأة
آآ يعني آآ كفايات الكفايات. بالنسبة للمرأة فانا اقول لها من البركة حتى على الفهم وعلى القلب ان تكوني قطيعة لزوجك لا سيما اذا لم يأمرك بمعصية الله عز وجل
اما بالنسبة للاخت التي تصر على ترك الحجاب انا اقول لها انت تقولين الشهادة اشهد ان لا اله الا الله واشهد ان محمدا رسول الله فهل تعرفين ما معنى هذه الكلمة
التي يدخل المرء الاسلام بها اذا كان كافرا اشهد يعني ارى من الشهادة التي يضد الغيب عندما اقول اشهد ان لا اله الا الله كاني ارى ربي طيب هذا هذه الرؤية مستحيلة
فتبقى الاخرى التي جاءت في حديث الاحسان. في حديث جبريل عن مقام الاحسان فقال له اخبرني ما الاحسان قال ان تعبد الله كأنك تراه خلي بالك من كلمة كانك تراه
فان لم تكن تراه ما قالش فكأنه يراك انما قال فانه يراك خلاص اه انا اعجز ان ارى ربي ان النبي صلى الله عليه وسلم لما سئل في ليلة المعراج هل رأيت ربك؟ قال رأيت نورا
وفي الحديث الاخر قال نور انا اراه يعني كيف اراه وهو نور عندما الانسان لما يقول اشهد ان لا اله الا الله يعني كاني ارى ربي طب دي مش متحققة يبقى بقي ان يراك
فكيف يمكن الانسان يعلم لماذا خلق ان يأمره رب العالمين بامر فيراه حيث نهاه ويفتقدوه حيث امره ده حتى الاخت دي نفسها لا تقبل مسل هزا الكلام لو كان لها سلطان على اي انسان
فقالت له افعل كذا فقام عملت ضد ازا كان تستطيع ان تعاقبه ستعاقبه بتديله مصروفه تحرمه اي انسان منا يرفض رفضا قاطعا اذا كان له سلطان ان الاوامر بتاعته يتكسر
فكيف برب العالمين سبحانه وتعالى هو يراها حيث نهاها. وهذا لا يجوز لان المرأة اذا حاضت لا يحل ان يظهر منها الا الوجه والكفين على قول طائفة من اهل العلم ولا يجوز ان يظهر منها شيء بتة على قول الطائفة الاخرى من اهل العلم. فسواء هذا وهذا لبس البنطلون هذا لا يحل
اطلاقا ولا يجوز ان ترتكبه امرأة حائض. ولابد ان تعرف هذه الاخت ان ان الموت يأتي بغتة والقبر صندوق العمل. وكما قال القائل اه كم من حسرات في بطون المقابر
ناس كتير قبل ان يموتوا كان هيتوب بس قال هاتوب بكرة. هاتوب من اول يوم السبت احنا خلاص اخر الاسبوع اهمبك على قد ما اقدر لحد يوم الجمعة ومن اول السبت هتوب. مات
يوم الجمعة خلاص؟ كل انسان يقول سوف افعل سوف سوف لي من حبائل الشيطان. هذه كم من حسرات في بطون المقابر اللي ماتوا دول كلهم كتير منهم كان يريد ان يقول كلمة اخيرة
كان يريد ان يفعل شيئا ثم عاجله قضاؤه فهي من اين لها؟ انها ممكن تعيش وتلقى ربها عز وجل ولا حجة لها الشق الثاني من الشهادة اشهد ان محمدا رسول الله
اي اذا وصلني امر من رسول الله صلى الله عليه وسلم ينبغي ان اخذه كما لو قاله هو لي صلى الله عليه وسلم يعني لو ان الرسول عليه الصلاة والسلام لقي هذه الاخت في الشارع في الطريق
وقال ما هذا الذي تلبسين هذا لا يحل لك اذهبي فاختمري. اذهبي فالبسي. ممكن تقول له اسفة ممكن تقول له لأ انا لا استطيع. ممكن تقول له انا لم اقتنع
اذا قالت هذا فقد خلعت ربقة الاسلام من عنقها الذي اتوقعه اي رجل مخالف الذي اتوقعه لو لقيه رسول الله صلى الله عليه وسلم في الطريق وقال له انزع الذهب من يدك ايها الرجل
انه لا يحل له مطلقا ان يقول له لا لا استطيع ليه لمراتي بتغضب والكلام ده ؟ ما فيش مسلم ممكن يقولها طيب ما هو الفرق اذا بين ان يصلك كلامه عليه الصلاة والسلام على لسان رجل ثقة عالم بصحيح الحديث وسقيم الحديث
وبين ان يقوله رسول الله صلى الله عليه وسلم لك او تظن ان الدين لا يكون الا بمواجهة النبي صلى الله عليه وسلم اذا ضاع الدين بموته والامر على خلاف ذلك. فالحجة قائمة لازمة بكلامه الى يوم القيامة
يبلغها يبلغ كلامه اهل العلم الى المسلمين. وواجب على المسلمين الا يخالفوا رسول الله صلى الله عليه وسلم في دقيق ولا جليس لان الله عز وجل يقول فليحذر الذين يخالفون عن امره ان تصيبهم فتنة او يصيبهم عذاب اليم. ونسأل الله عز وجل ان
نعم. نعم نعم تفضل. السلام عليكم. وعليكم السلام ورحمة الله. كل عام وانتم بخير. بارك الله فيكم لو سمحت يا فضيلة الشيخ انا عايزة اعرف ايه الفرق بين القرآن والاحاديث القدسية طبعا الجن عند الله سبحانه وتعالى بس ايه في فرق بينهم. آآ آآ انا باحسه آآ دي حاجة الحاجة التانية صلاة يوم
اه الجمعة صلاة الجمعة يعني في البيت بالنسبة للست. بتبقى اربع ركعات زي الضهر ولا بتبقى لأ. وفي حاجة تانية معالي فضيلة الشيخ فيه اه حديس انا شفته على قناة من قنوات المقاصدة للحديس بس
اه ان السيدات زمان كانوا ايام سيدنا محمد عليه الصلاة والسلام كانوا بيتوضأوا مع الرجال صحة هزا الحديس وجزاك الله خيرا. نعم بالنسبة توضأ الرجال مع النساء مش الرجال مع النساء يعني انا اتوضأ مع امرأة غيري. لأ مش مقصود الحديس كده
لكن يتوضأ الرجل مع امرأته او مع امه او مع اخته. لان فيه كلام عند الفقهاء في مسألة الاختلاء المرأة بالماء. اختلاء المرأة بالماء اذا اختلت المرأة بالماء والمرأة توضأت ووضعت يديها فيها هل يجوز للرجل ان ان يتوضأ منها او الكلام ده؟ ده ايه؟ لان فيه حديث نهى النبي صلى الله عليه وسلم عن فضل وضوء المرأة والكلام ده
هو حديث ابن عمر في الصحيحين كان الرجال والنساء يتوضأون جميعا على عهد النبي صلى الله عليه وسلم ما قال ففي هذا الحديث لا بأس ان تضع المرأة يدها في الاناء وتتوضأ ويضع الرجل يده في نفس الاناء ويتوضأ وفيه حديث
عائشة رضي الله عنها في الصحيحين ايضا قالت كنت اغتسل انا ورسول الله صلى الله عليه وسلم من اناء واحد تختلف فيه ايدينا فاقول له دع لي دع لي ده مقصود الحديث
مش المقصود ما يتبادر الى الاذهان ان الرجال الاجانب يتوضأوا مع النساء الاجنبيات. لأ طبعا هذا ليس هو مقصود الحديث. الحاجة التانية مسألة آآ صلاة المرء صلاة المرأة آآ في بيتها. طبعا المرأة اذا صلت في بيتها لا تصلي الجمعة
لان الجمعة لا تكون الا في المسجد انما اذا صلت في بيتها انما تصلي صلاة الظهر. وتصلي اربع ركعات واذا ذهبت المرأة الى المسجد لسماع الخطبة وتعذر عليها ان تصلي الجمعة
بسبب الزحام بسبب ان ابنها شغلها مش عارفة تصلي الكلام دهوت ترجع الى بيتها فتصلي الظهر لان الجمعة كما قلت لا تكون الا مع الامام وتكون ركعتين. وبهذه المناسبة اقول
بعض الناس يتصور ان آآ الخطبة تقوم مقام ركعتين والجمعة ركعتين فمن فاته الخطبة فيصليها ظهرا. هذا كلام خطأ. ليه؟ لان رسول الله صلى الله عليه وسلم قال من ادرك ركعة من الجمعة فقط
قد ادرك يعني لو انسان لم يحضر خطبة الجمعة لاي عذر شرعي وفاتته ركعة كمان من الجمعة. وادرك ركعة واحدة بالركوع فهذا يضيف اليها ركعة واحدة ولا يصليها ظهرا. ليه
ليه؟ لان منصوص كلام النبي صلى الله عليه وسلم كذلك. نعم نرجع الى ما كنا فيه هذا الرجل اللي هو التاني في حياة ام زرع آآ رجل كريم ولا يعيبه شيء
تقول المرأة لو اني جمعت كل شيء اعطانيه الرجل الثاني ما بلغ اصغر آنية ابي زرع طيب ده المفروض ان ام زرع يعني اذا ذكر ابي زرع تلعنه وتسبه مسلا يعني. الله! ليه؟ لان المرأة المطلقة لا ترى
طلقها حسنة حتى لو كان رجلا فاضلا ليه؟ لان الطلاق حدث كبير في حياة المرأة كسر لها ان شاء الله تكون بنت ملك متوت هو الطلاق طلاق لا فرق في ذلك ما بين ان تكون المرأة في السماء او في الارض
لان الرسول عليه الصلاة والسلام هو الذي قال ذلك كما في الصحيحين من حديث ابي هريرة رضي الله عنه قال صلى الله عليه وسلم ان المرأة خلقت من ضلع وان اعوج الضلع اعلاه
فان ذهبت تقيمه كسرته وفي صحيح مسلم قال ان المرأة لا تستقيم لك على طريقة كل يوم لها خطط. اربعة اتنين اربعة واخد بالك وبعدين خمسة ستة واحد وبعدين ستة اربعة تلاتة كده يعني. فانت المفروض تبقى لعيب كويس. كل ما هي تعمل مش عارف ايه تقوم انت برضو يبقى لك خطط انت كمان
الرسول عليه الصلاة والسلام قال ايه لا تستقيم لك على طريقة اي لا تستقيم لك على منهج واحد لأ كل يوم تبقى متقلبة بتاع الكلام ده فان ذهبت تقيمه كسرته
يعني دلوقتي انا هقول اهو. الضلع الاعوج بيبقى عامل زي كده تمام الراجل مستقيم كده طب انا بقى لما احب بقى اشبه المسألة دي يبقى ادي الست اهي معووجة وادي الراجل عامل كده. الله! طب ما ينفعش كده
طب انت بقى علشان تبقى يعني عشرتك كويسة للمرأة والدنيا مستقيمة. تعمل ايه؟ تتعوج انت. كده هو يبقى كده اه يبقى كده تمام التمام. يبقى الرجل لابد ان هو اللي يتعوج
مش المرأة اللي المرأة مخلوقة معوجة وتمام خلقتها وتمام اخلاقها في انها معوجة انت عارف لو هي مش معوجة لا تطيق الحياة معها. لان مش ممكن راجل يعيش مع راجل. لازم يبقى فيه راجل وفيه امرأة
تمام المرأة لها اخلاق هكذا خلقها الله عز وجل. فالرسول عليه الصلاة والسلام بيقول ايه؟ خلقت من ضلع وان اعوج الضلع اعلاه فان ذهبت تقيمه عشان تعدله وتخليه كده مستقيم زيك انت بالزبط
كسرته ما هو ما هو ما هو عضم. هتعمله كده مش هييجي معك. ما فيش فيه ليونة ولا طراوة ولا الكلام ده يا سارتة وان استمتعت بها استمتعت بها وبها عوج
اقبلوهن على اعوج وقال صلى الله عليه وسلم في صحيح مسلم وكسر المرأة طلاقها يبقى المرأة لما بتطلق بتتكسر. سواء كانت فوق او تحت خلاص؟ وانا لا انسى يعني من المشاكل التي
يعني لقيتها في حياتي من الناس يعني امرأة كانت مدير عام مدير عام كان تحت تحت امرتها ربعمية شنب. يعني ربعمية راجل ترفد فيهم وتدي حوافز اخصم منهم وتديهم جزاءات ها امرأة يعني امرأة ميدان يعني
وبعدين طلقها زوجها وهي كمان سعت في الطلاق الزوجة كان راجل موظف ويوم وهي مدير عام في مصلحة تانية يعني. فكبرانة في دماغها يقول انها مدير عام وازاي زوجها فعايزة تعامل زوجها كانه موزف عندها
تتعاقبوا وتدي له جزا ها اهي زي الراجل بقى برضه اللي اتخانق مع مراته والكلام ده وراجل ضعيف غلبان على قد حاله. دخل منها تحت السرير انا ماسكة المقشة وبتقول له اطلع. قال لها انا مش طالع وهشوف كلمة مين اللي هتمشي
طبعا كلمته هتمشي لانه مش هيطلع من تحت السرير ابدا. ها؟ فهي المرأة بقى فاكرة ان بقى زوجها ده موزف من ضمن الموزفين فعمالة تتعجرف عليه بتقول المهم الراجل طلقها
هي ظنت بقى بمناسبة انها مدير عام والكلام دهوت ان الخطاب هيقفوا على الباب والحاجات دي هي تقول انها ظلت خمس سنوات لا يتقدم اليها احد لدرجة انها كانت تتمنى
ان العامل اللي بيجيب لها القهوة الصبح والشاي والماية انه يتقدم لها فيتزوجها الحرب اول ما بتبتدي تبدأ فتيا ثم يكون اخر امرها شمطاء مكروهة الشم والتقبيل احنا عايزين نقول طلاق المرأة حاجة كبيرة
فدي ام زرع ازا طلقها ابو زرع بلا موجب. الله! رأى امرأة معها ولدين لا كالفهدين. يلعبان من تحت خصراب رمتان يطلقها. طب تطلقها ليه كان المفروض انك انت هتمسكها وتتجوز التانية انت حر
لكن طلقها فتحامق. ارتكب غلطة كبيرة في حق المرأة فكان المفترض ان المرأة لا تحمل للرجل جميلا لأ بالرغم انها تزوجت رجلا كريما بتقول اللي عند الراجل ده كله ما يجيش قدها يتحط في حلة كده صغيرة عند ابي زرع
هذه امرأة اصيلة نبيلة وفية. ولا يحفظ الفضل لاهل الفضل الا ذوي الفضل طيب الراجل التاني ده ايه مشكلته؟ مشكلة الرجل الثاني انه ما بيتكلمش اصابه الخرس الزوجي اللي هو اصاب كثيرا من البيوت
طبعا احد اسباب الخرس الزوجي المهمة الست معلش النساء بيتصوروا ان انا يعني باجي عليهم في الكلام وان انا مغلط ومش مغلط الرجال. لأ ده انا يعني من لا يعرفني امن يعرفني يعرف ان انا من اكثر الناس تبنيا لقضايا المرأة
ومن اكثر الناس اكراما لها. ووقوفا بجانبها. بس ما ينفعش ان احنا مش داخلين نجامل بعض. احنا داخلين نقرر شرعا. عندنا تجربة وعند دواء شرعي انا لما اقول المرأة مخطئة لان المرأة كما قلت قبل ذلك في بعض الحلقات هي قاعدة البيت
البيت المستقر الفض الاكبر فيه للمرأة والبيت غير المستقر الشؤم اكثر من المرأة ايضا فالمرأة ما عندهاش منادمة ممكن تدخل مع زوجها في حوار غشيم يعملوا مشكلة في الاخر فالرجل طبعا لانه مش عايز مشاكل. وطول النهار برة وشغال وعارف ان مراته اول ما تبتدي تحكي حكاية هندخل في مشكلة
اه يسمع منها اه اه كده تمام مظبوط بتاع الكلام ده. الله يا راجل قل كلمة. قل له يعني هات وخد في الكلام. ما هو هياخد وقت في الكلام مش هينام ليلته
مش راضي يتكلم فاغلب الخرس الزوجي احد اسبابه المرأة احد الاسباب المهمة المرأة ابو زرع ده كان راجل بتاع بوق كويس. بيقول كلام حلو واخد بالك؟ يعني شف وبجحني فبجحت الي نفسه. وما حاولش يزكرها في يوم من الايام بالمستوى بتاعها والمستوى باللي هو فيه
يعني لم يشعرها مطلقا في يوم من الايام انه جايبها من حارة سد سكنها في افخم الايه الاحياء الراقية. ما شعرت المرأة منه هذا وكان رجل عنده عاطفة عنده دفء
فكان يكلمها والمرأة على فكرة آآ غلبانة كلمة بسيطة جدا تريحها. يعني لو نقلت جبلا من مكان الى مكان وانت قلت لها جزاك الله خيرا ارتاحت يعني انت بتدخل عليها مسلا تلاقيها واقفة في المطبخ طول النهار واقفة والولد بيعيط وشايلة الولد وبتخرط البصل وبتعمل اللي مش عارف ايه والكلام ده. اول ما تدخلها تقول لها جزاك الله خيرا والله احنا
ربنا يأجرك خيرا. وانا مش عارف انا من غيرك كنت اعمل ايه. الله هو انت يا اخي دفعت فلوس في القصة دي؟ ما تنطق يا بني ادم. قل اي حاجة
طالما ان المرأة كده اول ما تقول الكلام ده تقول له ربنا يخليك. كفاية دخلتك علينا. الله! مش يطلع بقى زي بعض الناس آآ شايل مسلا كل ما لز وطاب زي الراجل التاني ده
ساكن في الدور الخامس ولا الدور السادس وبتاع وطالع شايل شنط آآ فاكهة ولحمة وآآ مش عارف ايه وبتاع وطالع بينهج واول ما يفتح الباب عرقان بقى وبينهج وبتاع حاطط الاكياس واللوم على الله يطمر فيكم اطفحوا. الله! طب انت ما انت ضيعت فلوسك
لما تقولوا اطفحوا على الله يطمر فيكم. طب ايه اللي انت عملته كلمة كلمة يسيرة البر شيء هين وجه طلق وكلام لين. فما هو المانع؟ لا سيما ان انت برة بتلتقي بالرجال وبتاع وحياتك
فيها نوع من الايه هي نوع من الحيوية. طب دي المرأة محبوسة في البيت يا بتنضف يا بتطبخ يا بتكنس يا عمالة تغير للولد. يا بترضع الولد يا عمالة تزاكر للولد
يعني حياة لا تلقى احدا فبتنتظر رجوعك مرة اخرى علشان نتكلم كلمتين والكلام ده. فيبدو ان الراجل التاني ده رجل كريم صحيح لكن عنده المصاب بالخرس الزوجي. والمرأة لا تحب
وهدف الرجل المرأة تحب ان يكون الرجل نديمها وانه يعني يكون له طريق الى قلبها فاذا ده ده هذا هو الفرق بين الرجلين. ان الرجل ابو زرع الاول كان عنده دفء الحنان الذي شعرت به المرأة. وانا عايز اقول للرجالة حاجة
عايز اقول لك انت لا تستطيع ان تشتري قلب المرأة بالمال مهما فعلت لا تستطيع ان تشتري قلب المرأة بنفسها. انما تشتري قلب المرأة بالكلمة الطيبة والنبي صلى الله عليه وسلم يقول الكلمة الطيبة صدقة
يبقى هذه امرأة وفية. وفية لزوجها برغم انه طلقها الا انها تحفظ له هذا الجميل الكبير. وهذه امرأة من معدن نفيس والانصاف عزيز بقي في الحديث تعليق رسول الله صلى الله عليه وسلم
على كلام ام زرع قال لها كنت لك كابي زرع لام زرع. ده ابو زرع ده طلع السما بان النبي عليه الصلاة والسلام شبه نفسه بابي زرة. ويطلع مين ابو زرع ده
النبي عليه الصلاة والسلام رفع من مقام هذا الرجل الذي لا نعرف الا اسمه. يعني لا نعرف عينه ولا نعرف شيئا كثيرا عنه الا ما ذكر الحديث فقط وقال كنت لك كابي زرع لام زرع لكني لا اطلقك
هذا وفاؤه صلى الله عليه وسلم. وببعض وفائه يضرب المثل. عليه الصلاة والسلام وانا انتهز هزه الفرصة لادلل ببعض الامثلة على وفائه. عليه الصلاة والسلام آآ وفاء وفاؤه مثلا مع نسائه
احنا طبعا مر بنا آآ كلامه عن خديجة لما قالت عائشة له قالت عائشة كما في الصحيحين. ذكر النبي صلى الله عليه وسلم خديجة يوما فاكثر من ذكرها. فغرت فقلت له عجوز حمراء الشدقين هلكت في الدهر ابدلك الله خير
طمنها فقال لا والله ما ابدلني الله خيرا منها وقال كما في صحيح مسلم اني رزقت حبها فمحبة الرجل للمرأة محبة المرأة للرجل رزق. زي الولد وزي المال وزي اي حاجة
فاني رزقت حبها وفي الصحيحين آآ من حديث عائشة رضي الله عنها ايضا قالت استأذنت هالة بنت خويلد اخت خديجة على رسول الله صلى الله عليه وسلم فلما سمع صوتها ارتاع لصوتها
وفي رواية البخاري الاخرى قال فارتاح لصوتها او العكس يعني يعني المسلم فيه فرتاع او فارتاح وارتاع هذه الروعة اللي هو لما الانسان يسمع آآ صوت حبيبه يعني يحس ان جسمه ينمل
اهي دي الروعة بقى او فارتاح وقال اللهم هالة اي اللهم اجعلها هالة لانه عرف استئذان خديجة اول ما سمع صوتها تذكر خديجة وتذكر استئذان خديجة وفي الصحيحين ايضا من حديث عائشة رضي الله عنها قال جاءت امرأة عجوز
للنبي صلى الله عليه وسلم ففرش لها العباءة واجلسها واكرمها واعطاها عائشة رضي الله عنها بتقول للنبي صلى الله عليه وسلم ايمان هذه المرأة يعني اللي انت احتفيت بها قال انها كانت تأتينا ايام خديجة
وكان يذبح الذبائح ويعطي خلائل خديجة كل اصدقاء خديجة من النساء كان النبي صلى الله عليه وسلم يعمل الذبيحة اكوام اكوام ولا ينسى خلائل خديجة فيرسل اللحم اليهم وفاء نادر جدا
كان وفيا ايضا لزوجاته بعد خديجة رضي الله عنها. كما في حديث جابر بن عبدالله الانصاري رضي الله عنهما نعم وهو في صحيح مسلم هذا حديث جابر في صحيح مسلم
آآ قال آآ ان زوجات النبي صلى الله عليه وسلم سألناه النفقة فغضب علم ابو بكر بذلك جاء وعلم عمر بذلك فجاء واذا النبي صلى الله عليه وسلم قد جلس واجما
ساكتا واجما يعني باين عليه الهم ساكت ونساؤه حوله عمر بن الخطاب لما شاف المنزر كده قال والله لاقولن شيئا يضحك رسول الله صلى الله عليه وسلم فقال يا رسول الله لو رأى لو لو رأيت ابنة خارجة اللي هي مرات عمر
سألتني النفقة لقمت فوجئت عنقها. اقطم رقبتها على طول. ازا قالت لي النفقة فتبسم رسول الله صلى الله عليه وسلم وقال هن حولي يسألنني النفقة ويسألنني ما ليس عندي فقام ابو بكر على عائشة ليجأ عنقها
يطعن في عنقها وقام عمر الى حفصة فقالتا والله لا نسأل رسول الله صلى الله عليه وسلم شيئا فنزلت اية التخيير يا ايها النبي قل لازواجك ان كنتن تردن الحياة الدنيا
وزينتها فتح علينا امتعكن واسرحكن سراحا جميلا الاية فقال النبي صلى الله عليه وسلم لعائشة يا عائشة اني نخبرك بامر لا عليك الا تعجلي يعني خدي راحتك التفكير واعرضيه على ابويك
ثم تلا عليها الاية فقالت عائشة في هذا استشير ابوي اختارك ولا اختار الدنيا؟ لا والله بل اختار الله ورسوله والدار الاخرة ثم قالت للنبي صلى الله عليه وسلم لا تخبر احدا من نسائك بما قلت
ليه؟ لان ممكن لو آآ النبي صلى الله عليه وسلم دخل على واحدة من النساء وقال لها اذهبي فاستشيري ابويك في كزا وكزا ممكن تعتبر ان ده امر من النبي صلى الله عليه وسلم فما تخالفوش. فتروح فعلا لابيها وتستشيره. اقعد مع النبي ولا اطلب الحياة الدنيا واتطلق
فطبعا لا شك كلام عائشة في القمة في هذا استشير ابوي كلام نهائي مش عايزة تفكير اختار الله ورسوله والدار الاخرة فكأن عائشة رضي الله عنها ارادت ان يكون لها منزلة
في هذا فطلبت من النبي صلى الله عليه وسلم الا يخبر نسائه بما قالت عائشة فقال لها رسول الله صلى الله عليه وسلم ان الله لم يبعثني معنتا ولا متعنتا
انما بعثني معلما ولو سألنني ما قلت لاخبرتهن نوع من الرعاية للمرأة يا عائشة رضي الله عنها تريد ذلك لكن النبي صلى الله عليه وسلم لا يرى من البر ولا يرى من الوفاء الا يقول لنسائه اذا سألنه ماذا قالت عائشة؟ انه يكتم
لا هذا هذا من جملة الوفاء ان ان ان يسعى الرجل الى زين امرأته كلما ارادت المرأة شيئا حسنا الزمها به او امرها به او حضها عليه آآ وفاؤه صلى الله عليه وسلم مع نسائه كثير كثير جدا. والمجال متسع يعني ممكن في اي مرة اخرى نذكر
كاملة او حلقات عن وفاءه صلى الله عليه وسلم طيب طيب آآ طب نتلقى اتصالا الحلقة اوشكت على النفاذ. وان شاء الله في المرة القادمة ان احيانا الله عز وجل والتقينا بكم مرة اخرى. ساذكر حلقة
كاملة عن وفائه صلى الله عليه وسلم كتتمة لهذا المعنى. نعم. السلام عليكم. وعليكم السلام ورحمة الله وبركاته. بس انا كان لي سؤال. نعم. اه لو يجوز لاب ان هو يميز
احد ابنائه في حال حياته يعني مسلا آآ يعني مميزه عن بقية اخواته لو ان الشخص دوت آآ شغال معي مسلا في ارضه سايب وزيفته وآآ دون عن اخواته التانيين
هل يجوز لي في حال حياته ان هو يميزه عن اخواته ثبت عن رسول الله صلى الله عليه وسلم وهو في الصحيحين من حديث النعمان ابن بشير رضي الله عنهما ان بشيرا والد النعمان
اراد ان يخص النعمان رضي الله عنه بعطية فقالت له امرأته لا والله حتى تشهد رسول الله صلى الله عليه وسلم عليها فجاء بشير بالنعمان وقال يا رسول الله اني اردت ان انحل
ابني نحلا ينحل النعمان نحلا وقال صلى الله عليه وسلم اشهد على هذا غيري فاني لا اشهد على جور نعم اقول قولي هذا واستغفر الله العظيم لي ولكم. وصلى الله وسلم وبارك على نبينا محمد. والحمد لله رب العالمين